CELEX: 31970R0270
Language: el
Date: 1970-02-06 00:00:00
Title: Κανονισμός (ΕΟΚ) αριθ. 270/70 της Επιτροπής της 6ης Φεβρουαρίου 1970 περί κατατάξεως εμπορευμάτων στις διακρίσεις 28.04 Γ V και 38.19 Τ του Κοινού Δασμολογίου

Avis juridique important

|

31970R0270

Κανονισμός (ΕΟΚ) αριθ. 270/70 της Επιτροπής της 6ης Φεβρουαρίου 1970 περί κατατάξεως εμπορευμάτων στις διακρίσεις 28.04 Γ V και 38.19 Τ του Κοινού Δασμολογίου  

Επίσημη Εφημερίδα αριθ. L 036 της 14/02/1970 σ. 0001 - 0002 Φινλανδική ειδική έκδοση: Κεφάλαιο 2 τόμος 1 σ. 0011  Δανική ειδική έκδοση: Σειρά I Κεφάλαιο 1970(I) σ. 0074  Σουηδική ειδική έκδοση: Κεφάλαιο 2 τόμος 1 σ. 0011  Αγγλική ειδική έκδοση: Σειρά I Κεφάλαιο 1970(I) σ. 0088  Ελληνική ειδική έκδοση: Κεφάλαιο 02 τόμος 1 σ. 0092  Ισπανική ειδική έκδοση: Κεφάλαιο 02 τόμος 1 σ. 0068  Πορτογαλική ειδική έκδοση : Κεφάλαιο 02 τόμος 1 σ. 0068 

ΚΑΝΟΝΙΣΜΟΣ (ΕΟΚ) αριθ. 270/70 ΤΗΣ ΕΠΙΤΡΟΠΗΣ της 6ης Φεβρουαρίου 1970 περί κατατάξεως εμπορευμάτων στις διακρίσεις 28.04 Γ V και 38.19 Τ του κοινού δασμολογίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου (1), και ιδίως το άρθρο 3,  Εκτιμώντας:  ότι απαιτούνται διατάξεις για την εξασφάλιση ομοιόμορφης εφαρμογής της ονοματολογίας του κοινού δασμολογίου, ως προς την κατάταξη του πυριτίου (πολυκρυσταλλικού ή μονοκρυσταλλικού), πολύ υψηλής καθαρότητος βελτιωμένου με προσθήκη ή καθαρισμό κατ'  επιλογή, το οποίο χρησιμοποιείται για την κατασκευή διόδων, τρανζίστορ και άλλων στοιχείων με ημιαγωγούς- ότι το πυρίτιο (πολυκρυσταλλικό ή μονοκρυσταλλικό), ως καθαρό χημικό στοιχείο που περιέχει ή όχι προσμίξεις, υπάγεται στο κεφάλαιο 28 του κοινού δασμολογίου, σύμφωνα με τη σημείωση 1 α) αυτού του κεφαλαίου- ότι παρά ταύτα καθαρά χημικά στοιχεία και σύνθετα ορισμένης χημικής συστάσεως αποκλείονται του κεφαλαίου 28, όταν έχουν υποστεί ορισμένες κατεργασίες- ότι αυτό συμβαίνει ιδίως για τους κρυστάλλους από πιεζοηλεκτρικές ύλες οι οποίοι σύμφωνα με τις  επεξηγηματικές σημειώσεις της ονοματολογίας των Βρυξελλών της κλάσεως 38.19 (σελ. 38.19/7, παράγραφος 40) δεν υπάγονται, εφ' όσον είναι κομμένοι αλλ' όχι συναρμολογημένοι, στα κεφάλαια 28 ή 29 και πρέπει σ'αυτήν την περίπτωση να κατατάσσονται στην κλάση  38.19- ότι πρέπει να θεωρηθεί ανάλογη και η περίπτωση του βελτιωμένου πυριτίου που έχει κοπεί- ότι η επιτροπή ονοματολογίας του Συμβουλίου Τελωνειακής Συνεργασίας απεφάνθη κατά την 23η σύνοδό της υπέρ της κατατάξεως του ενισχυμένου πυριτίου:  α) στην κλάση 28.04 εφ' όσον παρουσιάζεται σε κυλίνδρους, ράβδους ή ακατέργαστες μορφές ελκυσμού- β) στην κλάση 38.19 εφ' όσον παρουσιάζεται υπό μορφή δίσκων, πλακιδίων, ροδελλών και παρομοίων που προκύπτουν από το κόψιμο των προϊόντων που αναφέρονται στην περίπτωση α) και έχουν υποστεί ή όχι στίλβωση- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ονοματολογίας του κοινού δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το πυρίτιο (πολυκρυσταλλικό ή μονοκρυσταλλικό), πολύ υψηλής καθαρότητος, βελτιωμένο με προσθήκη ή με καθαρισμό κατ' επιλογή, το οποίο χρησιμοποιείται για την κατασκευή διόδων, τρανζίστορ και άλλων στοιχείων παρόμοιων με ημιαγωγούς υπάγεται στο  κοινό δασμολόγιο:  α) Στην διάκριση 28.04:  Υδρογόνο, ευγενή αέρια, έτερα μεταλλοειδή:  Γ. Έτερα μεταλλοειδή V. Έτερα εφ' όσον παρουσιάζεται σε κυλίνδρους, ράβδους ή ακατέργαστες μορφές ελκυσμού και β) Στη διάκριση 38.19:  Χημικά προϊόντα και παρασκευάσματα της χημικής βιομηχανίας ή των συναφών βιομηχανιών (περιλαμβανομένων και των αποτελουμένων από μίγματα φυσικών προϊόντων), μη αλλαχού κατονομαζόμενα ή περιλαμβανόμενα, υπολειμματικά προϊόντα των χημικών ή συναφών  βιομηχανιών, μη αλλαχού κατονομαζόμενα ή περιλαμβανόμενα:  Τ. Έτερα εφ' όσον παρουσιάζεται υπό μορφή δίσκων, πλακιδίων, ροδελλών και παρομοίων που προκύπτουν από το κόψιμο των προϊόντων που αναφέρονται στην περίπτωση α) και έχουν υποστεί ή όχι στίλβωση.   Άρθρο 2  Ο παρών κανονισμός αρχίζει να ισχύει την 1η Μαρτίου 1970.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 6 Φεβρουαρίου 1970.  Για την Επιτροπή Ο Πρόεδρος Jean REY  (1) ΕΕ αριθ. Ν 14 της 21.1.1969, σ. 1.